Tiger mættur aftur leik leiks í golfið en ekki alveg á sömu forsendum . Reuters „ Góðan daginn . Ég heiti Tiger Woods og ætla að vera kylfusveinninn þinn í dag . Gleður mig að kynnast þér . “ Einhvern veginn svona voru fyrstu samskipti fremsta kylfings heims og hins 59 ára gamla John Abel á Torrey Pines í gær . Hann er mættur að nýju á golfvöllinn eftir langt hlé þessi fremsti kylfingur heims en á nokkuð öðrum forsendum en venjulega . Hann var að uppfylla sinn hluta samnings við bílafyrirtækið Buick en kaupendur slíkra bifreiða geta ár hvert tekið þátt í útdrætti þar sem verðlaunin eru þau að Tiger Woods verður kylfusveinn í einn dag . En sé hinn venjulegi áhugamannakylfingur með hnút í maganum við venjulegar kringumstæður hlýtur að vera yfirgengilega erfitt að spila með besta kylfing heims á pokanum . „ Ég var taugahrúga fyrstu þrjár til fjórar holurnar , “ lét Abel hafa eftir sér en viðurkenndi að reynslan hefði verið stórkostleg . „ Hann kenndi mér svo margt og var svo mannlegur og vingjarnlegur að ég gleymdi taugaspennunni alveg eftir fyrstu holurnar . Erfiðast var að afhenda honum kylfurnar eftir höggin . Það er eitthvað óþægilegt við að sjá Tiger þurrka kylfurnar þínar og bera pokann þinn . “